ddrg/super_eurlex huggingface dataset:
4.5.2

EHSV konkrétne odporúča účinnejšie vnútroštátne politické opatrenia, ktorými by sa poskytovali stimuly mobility, s dôrazom na aktívne politiky trhu práce, ako sú dávky podmienené výkonom práce pre pracovníkov z EÚ a pracovníkov z tretích krajín v postavení utečenca. EHSV sa v tejto súvislosti domnieva, že ak by sa uchádzačom o zamestnanie ponúkali v hostiteľských krajinách finančné stimuly zamerané na to, aby sa zamestnali v inom členskom štáte či inom regióne, ešte viac by sa tým povzbudila mobilita. Potrebné je okrem toho ďalšie úsilie o zlepšenie informácií o pracovných miestach v iných krajinách EÚ, ako aj pomoci pri premiestnení s cieľom poskytnúť logistickú podporu pri sťahovaní do inej krajiny, napr. pri hľadaní ubytovania, registrácii na daňové účely, hľadaní školy pre detí, prípadnej pomoci pri hľadaní zamestnania pre partnerov atď. EHSV však upozorňuje, že dosiaľ uplatňovaný nesystematický prístup škodí pracovnej mobilite v EÚ. Je potrebné predísť ďalším nesúvislým politikám, najmä na vnútroštátnej úrovni.
3.1.

Plán presne odráža meniace sa prostredie technológií, v ktorom sú kritické bezpečnostné a obranné technológie čoraz častejšie poháňané inováciami z komerčných sektorov. EHSV víta zámer Komisie vypracovať komplexný prístup, ktorý stiera hranice medzi civilnou a vojenskou oblasťou a spája úroveň EÚ s vnútroštátnymi úrovňami. Bude to však náročná a zložitá úloha, keďže si to vyžaduje celkovú reorganizáciu súčasného prístupu. Nestane sa tak z jedného dňa na druhý, ale malo by sa to realizovať čo najrýchlejšie. EHSV je presvedčený, že ruskú inváziu na Ukrajinu treba považovať za varovanie, aby sme konali rýchlejšie než zvyčajne.
2.4

Integrácia detí do spoločnosti sa začína hneď, ako začnú chodiť do jaslí a následne do škôlky. Preto tieto druhy zariadení starostlivosti musia do veľkej miery vyučovať a vzdelávať v oblasti celoživotnej kultúry rodovej rovnosti. Jednoduchý fakt, že mnohé z týchto zariadení zamestnávajú prevažne ženy, umocňuje stereotyp alebo presvedčenie, že výchova detí a starostlivosť o ne je úlohou žien.
1.2.

Zníženie závislosti od ruského plynu znamená väčšiu autonómiu a vyžaduje si zvýšené využívanie zdrojov dostupných v EÚ, okrem iného rýchle zavádzanie obnoviteľných zdrojov energie. EÚ by preto mala na riešenie nedostatku dodávok energie v maximálnej miere využiť dostupné zdroje a existujúcu vlastnú kapacitu. Miestne zdroje však nebudú dostatočné ani ľahko dostupné, a preto musí EÚ nadviazať nové partnerstvá so spoľahlivými krajinami. V tejto súvislosti EHSV zdôrazňuje, že pri nadväzovaní partnerstiev v oblasti energetiky s krajinami mimo EÚ treba starostlivo zvážiť dôsledky závislosti od krajín, ktoré nemajú rovnaké hodnoty EÚ alebo by mohli byť označené ako nepriateľské režimy.
4.5.6

EHSV sa domnieva, že by sa mal objasniť obsah prevádzkových predpisov (70i), najmä tých, ktorými by sa najúčinnejšie dosiahli uvedené ciele prevencie znečisťovania, pričom by boli primerané pre prevádzkovateľov. Rozlišuje sa medzi situáciami, keď sa zvieratá chovajú vo vnútorných zariadeniach len sezónne a keď nie, a pokiaľ ide o to, aký druh opatrení na hospodárenie s hnojom by sa mal prijať. EHSV odporúča ďalšie iniciatívy pre chovy, ktoré preukazujú najlepšie environmentálne postupy, najmä ekologické poľnohospodárstvo a ďalšie poľnohospodárske postupy, pri ktorých sa dodržiavajú dobré životné podmienky zvierat, a pre chovy vo voľnom výbehu, najmä plemien prispôsobených miestnym podmienkam, miestnych a vzácnych plemien. V novom rámci by sa mali propagovať udržateľné postupy a nemala by sa stimulovať optimalizácia metód intenzívneho chovu zvierat, napr. s opatreniami na kontrolu kvality vzduchu „na konci potrubia“ (t. j. pri uvoľňovaní). V dokumente EMAS z roku 2018 o sektorovom referenčnom dokumente o najlepších postupoch environmentálneho manažérstva pre odvetvie poľnohospodárstva ( 10 ) sa poskytuje užitočná inšpirácia pre referenčné kritériá excelentnosti, ktoré by mohli slúžiť ako užitočný základ na vymedzenie týchto noriem.
2.7.

Dohody o voľnom obchode môžu prispieť k podpore dôstojných pracovných podmienok, spravodlivých dodávateľských reťazcov a sociálneho dialógu na úrovni odvetvia. Výbor považuje za nevyhnutné bezodkladne posilniť kapitoly o obchode a udržateľnom rozvoji v existujúcich a budúcich obchodných dohodách a zaviesť do všeobecného systému preferencií pre rozvojové krajiny odseky týkajúce sa udržateľnosti a ochrany ľudských práv. V procese rokovaní by sa mali uplatňovať ex ante a ex post posúdenia vplyvu na ľudské práva a životné prostredie so zapojením sociálnych partnerov a občianskej spoločnosti, pričom by sa malo v príslušných podnikoch pokrývať dlhé časové obdobie.
1.2.

Európsky hospodársky a sociálny výbor (EHSV) sa domnieva, že EÚ by mala na tento účel vyvinúť schopnosť okamžitej reakcie vrátane zapojenia/využitia existujúcich nástrojov, vďaka čomu by bola pripravená okamžite reagovať v prípade, ak sa objavia ďalšie varianty alebo iné pandémie. Navrhuje vypracovať stratégiu, ktorá by zahŕňala národné špecifiká každého členského štátu a bola by orientovaná jedným smerom, vďaka čomu by sme mali k dispozícii komplexný súbor nástrojov, ktorý by zahŕňal všetky prvky prevencie (očkovanie, prevenčné protiepidemické opatrenia, vzdelávanie, komunikácia atď.), liečbu (lieky, starostlivosť o pacientov, lekársku rehabilitáciu, starostlivosť atď.), rehabilitáciu (pracovisko, škola), dlhodobú starostlivosť (so zameraním na osoby trpiace dlhodobým ochorením COVID-19), ako aj poskytovanie existujúcich a budúcich hospodárskych zdrojov .
4.12.

European Gaia X cloud , ktorý by posilnil dôveru európskeho obyvateľstva, a tým podporil tok údajov EHSV už zdôraznil význam digitálnej suverenity ako kľúčového piliera hospodárskeho, sociálneho a environmentálneho rozvoja Európy a poukázal tiež na to, že táto suverenita musí byť založená na globálnej konkurencieschopnosti a musí sa opierať o pevnú spoluprácu medzi členskými štátmi. Je to základný predpoklad toho, aby sa EÚ stala referenciou na medzinárodnej scéne, a to aj pokiaľ ide o spoľahlivosť digitálnych technológií. V spojitosti s hostingom údajov týkajúcich sa Európanov EHSV zdôrazňuje, že je potrebné dokončiť projekt, ktorý by posilnil dôveru európskeho obyvateľstva, a tým podporil tok údajov ( 4 )
3.20.

Takýmto spôsobom by výnimočná podpora navrhovaná Komisiou bola v súlade s cieľmi environmentálnej, hospodárskej a sociálnej udržateľnosti, ktoré sleduje nová SPP. Tento systém by zároveň zabránil dopĺňaniu nových kritérií, čo by vyvolalo zmätok a zložitosť. Vzhľadom na naliehavosť situácie je potrebné zaviesť pragmatické solidárne opatrenie voči najviac zasiahnutým podnikom a poľnohospodárom (vyššie výrobné náklady alebo kolaps trhov). Podpora určitých udržateľných postupov, ako je podpora obehového hospodárstva, by sa mala v prvom rade podnecovať prostredníctvom osobitných nadčasových nástrojov.
2.8.

Podľa návrhu by sa toto nariadenie malo po piatich rokoch po nadobudnutí účinnosti preskúmať. Bolo by to v súlade s obdobným ustanovením dohody o vystúpení a dohody o obchode a spolupráci.
3.1.9.

Zodpovedajúca stratégia by sa preto mala zamerať na otázku, aké priemyselné potreby je nevyhnutné uspokojiť v nasledujúcich desaťročiach, aby sa zachovala a rozšírila konkurencieschopnosť európskeho priemyslu. Stratégia by sa najmä nemala obmedzovať len na procesory, ale mala by sa týkať všetkých typov integrovaných obvodov a mala by zahŕňať aj pasívne súčiastky a obalové materiály, ako aj výrobu strojov, čím by predstavovala celý rozsah ekosystému. Táto stratégia by mala zahŕňať aj všeobecnú logistiku a bezpečnosť dodávok, pokiaľ ide o základné a kritické suroviny. Keďže trhy s mikroelektronikou sú veľmi dynamické, aj táto stratégia by sa mala pravidelne prehodnocovať prostredníctvom komunikácie s príslušnými fórami zainteresovaných strán, aby sa zabezpečila jej aktuálnosť.
1.2.

EHSV sa preto stotožňuje so strategickým cieľom posilniť ekosystém polovodičov v Európe a súhlasí s tým, že Európa potrebuje prilákať investície do navrhovania a výroby čo najvyspelejších čipov, ale domnieva sa, že posilnenie by sa lepšie dosiahlo vtedy, ak by boli európski výskumní pracovníci, inžinieri a kvalifikovaná pracovná sila motivovaní k tomu, aby zostali v Európe, okrem iného prostredníctvom finančných stimulov a kariérnych príležitostí, ktoré by boli konkurencieschopné v porovnaní s tým, čo sa ponúka v Ázii alebo v USA.
Takáto spolupráca by posilnila aj úsilie polície a spravodajských služieb zamerané na prevenciu a boj proti zločineckým organizáciám zapojeným do prevádzačstva migrantov, pričom by sa malo v plnej miere prihliadať na právo migrantov na azyl a ochranu, tak v prípade činností súvisiacich so zneužívaním migrantov, ako aj vo všeobecnosti ( 6 )
2.1.

o C do roku 2100. Predchádzaním týchto emisií by sa značne prispelo k obmedzeniu globálneho otepľovania. Vzhľadom na krátkodobý termín (2050) by znižovanie emisií HFC bolo v boji proti klimatickej kríze mimoriadne účinné Fluórované plyny sú významnými skleníkovými plynmi. Ak by emisie HFC neboli regulované, mohli by viesť k zvýšeniu globálnej priemernej teploty o 0,35 – 0,5C do roku 2100. Predchádzaním týchto emisií by sa značne prispelo k obmedzeniu globálneho otepľovania. Vzhľadom na krátkodobý termín (2050) by znižovanie emisií HFC bolo v boji proti klimatickej kríze mimoriadne účinné ( 4 )
3.8.

EHSV podporuje právo verejných inštitúcií na prístup k údajom v prípade núdze, ak to zákon umožňuje. Tieto prípady by sa však mali starostlivo monitorovať, aby nedošlo k zneužitiu alebo ohrozeniu demokratických hodnôt a právneho štátu. Zvyšovanie odolnosti a zabezpečenie spravodlivej hospodárskej súťaže pri súčasnom dodržiavaní ľudských práv sú faktory, ktoré treba zohľadniť v prípade núdze. Vo všeobecnosti je subjektom verejného sektora umožnený prístup k údajom, ak je to potrebné na ochranu verejného záujmu, primeraným spôsobom, ktorý minimalizuje zaťaženie fyzických alebo právnických osôb. Bolo by užitočné podporiť vytvorenie nezávislých dôveryhodných orgánov, ktorých úlohou by bolo propagovať dobrovoľnú alebo povinnú výmenu údajov medzi podnikmi a vládami z technického, zmluvného, prevádzkového a finančného hľadiska. Tieto organizácie by takisto mohli pôsobiť ako orgány na urovnávanie sporov.
3.7

EHSV podporuje možnosť, aby žiadosti o registráciu, zrušenie alebo zmenu špecifikácií výrobkov pre zemepisné označenia mohli predkladať skupiny výrobcov priamo úradu EUIPO, ak pochádzajú z členského štátu, ktorý žiada o výnimku z povinnosti určiť príslušný orgán pre riadenie vnútroštátnej fázy zápisu do registra a iných postupov týkajúcich sa tejto kategórie výrobkov. Žiadny výrobca by nemal byť vylúčený zo systému ochrany zemepisných označení, ak spĺňa podmienky pre začlenenie do tohto systému, aj keď jeho krajina pôvodu nepovažuje za dôležité investovať do tohto nástroja.
4.3.

EHSV zdôrazňuje význam podpory konkurencieschopnosti a inovačnej kapacity vesmírnych priemyselných odvetví v Únii. To významne prispeje k zabezpečeniu autonómneho a finančne dostupného prístupu Európy do vesmíru v nadchádzajúcich rokoch a zároveň by to malo rozhodujúci a zásadný pozitívny vplyv na konkurencieschopnosť európskych modelov využívania kozmických nosičov.
The EESC recognises the importance of instruments that are based on corporate social responsibility (CSR) for achieving just development, as CSR incentivises positive behavioural changes towards environmental and social sustainability. However, the EESC also advised of a need for improvement. The EESC therefore calls on the EU and its Member States to ensure a more efficient implementation of existing international instruments for sustainable, just and resilient post-COVID-19 growth and recovery, with decent work at their core. The EESC has called for both EU support for a binding UN treaty on business and human rights (1), and an ILO convention on decent work in supply chains. The EESC has also expressed its support for an effective and coherent mandatory EU framework on due diligence and corporate responsibility based on social dialogue with social partners and with a multi-stakeholder approach.

The EESC recognises the importance of instruments that are based on corporate social responsibility (CSR) for achieving just development, as CSR incentivises positive behavioural changes towards environmental and social sustainability. However, the EESC also advised of a need for improvement. The EESC therefore calls on the EU and its Member States to ensure a more efficient implementation of existing international instruments for sustainable, just and resilient post-COVID-19 growth and recovery, with decent work at their core. The EESC has called for both EU support for a binding UN treaty on business and human rights (1), and for ILO exploring the development and future adoption of any relevant and suitable instruments (2) on decent work in supply chains. The EESC has also expressed its support for an effective and coherent mandatory EU framework on due diligence and corporate responsibility based on social dialogue with social partners and with a multi-stakeholder approach.
4.9

Pracovné podmienky, predvídateľnosť kariéry a prístup ku kvalitným pracovným miestam, príležitostiam a primeranej mzde sú dôležité premenné z hľadiska spravodlivosti a rovnosti postupov rozvoja miest a malo by sa k nim pristupovať prierezovo, pokiaľ ide o otázky ekologizácie miest, udržateľnosti potravinových dodávateľských reťazcov, obehového hospodárstva a udržateľného cestovného ruchu. Medzi hlavné priority rozvojových stratégií by mali naďalej patriť investície do ľudí. Pre úspech tematických partnerstiev je kľúčový spravodlivý prístup a rovnaké príležitosti, ako aj schopnosť uplatňovať základné práva.
2.16

Rozsah tejto výzvy nemožno podceňovať. Bude si to vyžadovať vypracovanie dobre premyslených integrovaných strednodobých a dlhodobých hospodárskych a sociálnych cieľov v snahe zabezpečiť produktivitu a začlenenie s náležitým ohľadom na osobitosti rôznych členských štátov a zapojiť sociálnych partnerov na celoštátnej, regionálnej a miestnej úrovni do všetkých fáz tvorby politiky, a to podľa potreby aj prostredníctvom sociálneho dialógu a kolektívneho vyjednávania. Tie zahŕňajú zámerné a vedomé presmerovanie zdrojov na vnútroštátnej a centrálnej úrovni do postihnutých oblastí a regiónov. Okrem stimulovania nových investícií prostredníctvom grantov, pôžičiek a poskytovania odborných znalostí a pomoci pri prevádzkovaní mikropodnikov a MSP možno startupom pomôcť prostredníctvom kapitálovej účasti, pričom by sa mohli vytvoriť aj nové verejné podniky. Okrem viazania verejných zdrojov bude potrebné optimalizovať flexibilitu pravidiel štátnej pomoci a v niektorých prípadoch ich dokonca pozastaviť.
3.4

EHSV odporúča, aby koalícia na základe iniciatívy Komisie vypracovala stratégiu EÚ na boj proti energetickej chudobe. Stratégia by mala byť založená na uznaní práva na energiu a mala by stanoviť ambiciózne, ale realistické ciele približujúce sa k cieľom stanoveným v Akčnom pláne na realizáciu Európskeho piliera sociálnych práv a mala by sa zamerať na odstránenie energetickej chudoby z dlhodobého hľadiska. Jej súčasťou by mali byť opatrenia v oblasti energetiky aj v iných oblastiach s cieľom riešiť hlavné príčiny energetickej chudoby a zlepšiť podmienky energeticky chudobných a zraniteľných spotrebiteľov. Takáto stratégia je takisto potrebná na zabezpečenie, aby sa klimatická a energetická transformácia navrhovali a vykonávali spravodlivo a inkluzívne a na nikoho sa pri nich nezabúdalo. Mala by zahŕňať výročnú schôdzu (na monitorovanie pokroku a zvyšovanie informovanosti o spoločných opatreniach), požiadavky na pravidelný štruktúrovaný dialóg a zvyšovanie informovanosti členských štátov a všetkých príslušných zainteresovaných strán a vytvárať ďalšie stimuly zamerané na investície do energetickej transformácie. Poradenské centrum pre oblasť energetickej chudoby by mohlo zohrávať významnejšiu úlohu pri vykonávaní a monitorovaní.
2.3

V spoločnom oznámení sa pripomína, že členské štáty musia urýchlene obnoviť obrannú bojovú pripravenosť vzhľadom na bezpečnostnú situáciu a už uskutočnené transfery na Ukrajinu. Doplnenie zásob materiálu by im tiež umožnilo poskytnúť Ukrajine ďalšiu pomoc. V spoločnom oznámení sa zároveň členské štáty vyzývajú, aby potrebné obranné vybavenie a materiál nakupovali vo vzájomnej spolupráci. Spoločné obstarávanie naliehavo potrebných výrobkov by prinieslo väčšiu hodnotu za vynaložené prostriedky, zvýšila by sa interoperabilita a predišlo by sa tomu, že ohrozené členské štáty sa ocitnú v situácii, keď nebudú môcť získať to, čo potrebujú z dôvodu protichodných požiadaviek na obranný priemysel, ktorý nedokáže dostatočne rýchlo reagovať na takýto nárast dopytu.
3.6

EHSV veľmi pozitívne hodnotí ustanovenie, podľa ktorého by sa aspoň 30 % podpory v rámci príslušných priorít malo poskytnúť prijímateľom, ktorými sú miestne samosprávy, sociálni partneri a organizácie občianskej spoločnosti pôsobiace v miestnych komunitách, s cieľom zabezpečiť, aby tieto typy prijímateľov dostali primeraný podiel takýchto zdrojov vzhľadom na ich aktívnu úlohu pri prijímaní a integrácii utečencov. Tento percentuálny podiel však môže byť príliš nízky pre krajiny susediace s Ukrajinou, ktoré prijímajú podstatne vyšší počet utečencov. Hoci ide o minimálnu mieru, mala by sa podporovať vyššia alokácia a aspoň 50 % finančných prostriedkov v rámci príslušnej priority by sa malo prideliť prijímateľom, ktorými sú miestne samosprávy a organizácie občianskej spoločnosti pôsobiace v miestnych komunitách.
1.7

Na zmenšenie miery ekonomickej nečinnosti je potrebné vyvinúť úsilie na to, aby sa na trh práce vrátili ľudia, ktorí sa na ňom dlhšie nezúčastňujú. Ak by sa rôzne formy práce, jej flexibilita a telepráca riadne upravili právnymi predpismi alebo kolektívnym vyjednávaním na národnej úrovni, mohli by byť dôležitými činiteľmi, ktoré ľuďom zo znevýhodnených skupín umožnia nájsť si prácu. Verejné služby zamestnanosti treba posilniť, a to aj digitalizáciou poskytovaných služieb a podporou spolupráce so súkromnými službami zamestnanosti a inými relevantnými aktérmi na trhu práce.
1.3.

EHSV sa domnieva, že zásadný význam má vyvážený prístup medzi skúsenosťou v digitálnom prostredí a reálnom svete. EHSV podporuje pokrok, ktorý prináša technologická inovácia, ale zdôrazňuje aj to, že kontakt s ľuďmi je stále nevyhnutný, pokiaľ ide o objasnenie a ochranu údajov. Keďže digitalizácia a modernizácia sú veľmi dôležité z hľadiska zlepšovania blahobytu občanov, EHSV tiež poukazuje na to, že medzi členskými štátmi a dokonca medzi regiónmi stále existuje mnoho rozdielov, pričom niektoré požadujú zachovanie viacerých „fyzických“ infraštruktúr s cieľom podporiť miestne spoločenstvo. EHSV sa domnieva, že zapojenie miestnych samospráv do rozhodovacích procesov finančných spoločností, najmä pokiaľ ide o existenciu fyzickej infraštruktúry vo vidieckych oblastiach, by mohlo pomôcť podporiť miestne komunity. EHSV žiada, aby sa zaručilo právo požiadať o „ľudský zásah“ v oblasti finančných služieb na diaľku.
4.7

Zodpovednosť za vysledovanie bude spočívať na platformách a/alebo sociálnych médiách, ktoré by preto mohli byť požiadané, aby sledovali materiály týkajúce sa zneužívania detí, a to pod hrozbou pokuty do výšky 6 % ich celosvetového obratu. Mali by využívať umelú inteligenciu a odhaľovať jazykové vzory, aby komunikáciu, v rámci ktorej dospelí praktizujú grooming bolo možné blokovať. Primerané používanie algoritmických skenerov je teda nevyhnutné, aby sa predišlo chybám, ktoré by mohli viesť k nepodloženým obvineniam, keďže nie sú neomylné.
EÚ a Afrika: zrealizovanie rovnocenného rozvojového partnerstva založeného na udržateľnosti a spoločných hodnotách

Pokiaľ ide o Afriku, v prvom rade treba zdôrazniť, že politiky zmierňovania zmeny klímy nie sú pre krajiny tohto kontinentu prioritou. Európska únia by preto mala spolupracovať s Afrikou podobne ako s inými rozvojovými krajinami s cieľom zabezpečiť, aby všetky iniciatívy boli prijaté na miestnej úrovni a zosúladené s prioritami partnerských krajín, a to uplatnením prístupu zdola nahor. V opačnom prípade sa opatrenia prijaté v oblasti klimatickej politiky môžu stretnúť s nepochopením a odporom miestnych komunít, ktoré zápasia so zásadnými problémami Ako sa uvádza v stanovisku EHSV na tému ( 8 ) , výzvy, ktorým čelia rozvojové krajiny v Afrike, sú veľmi zložité a treba ich riešiť citlivým a viacrozmerným prístupom. Navyše sa očakáva, že do roku 2050 sa na africkom kontinente zdvojnásobí dopyt po energii, pričom miera chudoby zostane vysoká. Problém s udržateľnosťou z hľadiska environmentálnych a sociálno-hospodárskych aspektov by tak naďalej pretrval, prípadne by sa ešte viac prehĺbil. Napriek tomu by sa mohli objaviť príležitosti, keďže africké krajiny by mohli zaujať vedúce postavenie v oblasti solárnej fotovoltickej technológie a veľkovýroby syntetických palív. Konkrétne možnosti spoločných projektov, obchodných činností a politík by mohli vytvoriť nový sociálno-ekologický prístup k trhovému hospodárstvu.
2.7.4

Komisia dostatočne nezdôvodnila, prečo by sa mal výpočet miery využívania prevádzkových intervalov zmeniť: v článku 10 ods. 4 nariadenia o prevádzkových intervalov sa stanovuje, že chránené prevádzkové intervaly sa započítavajú ako využité prevádzkové intervaly, zatiaľ čo Komisia teraz navrhuje, aby sa nezohľadňovali. Komisia okrem toho bez ďalšieho dôkazu predpokladá, že 16 týždňov po opätovnom otvorení ukrajinského vzdušného priestoru sa budú môcť znovu uplatňovať bežné pravidlá týkajúce sa prevádzkových intervalov. Zdá sa to byť príliš optimistické vzhľadom na pretrvávajúci vojnový konflikt, do veľkej miery zničenú infraštruktúru a neistotu, pokiaľ ide o obsah a spoľahlivosť prípadnej dohody medzi oboma stranami. 16 týždňov sa javí ako náhodne stanovená lehota, ktorá by nemala byť základom pre regulačné rozhodnutie týkajúce sa „návratu do normálu“.
4.1

Biometán môže zohrávať úlohu pri znižovaní alebo ukončení závislosti Európy od ruského plynu. Pokiaľ však ide o jeho výrobu, mali by sa modernizovať najmä existujúce bioplynové stanice, a to aj preto, aby nedošlo k ohrozeniu biologickej diverzity. Zariadenia na výrobu bioplynu sa v súčasnosti často používajú len na výrobu elektrickej energie v rozsahu základného zaťaženia, t. j. nepretržite. Výsledné teplo sa používa zriedkavo. Takéto koncepcie sú neefektívne. Získaný bioplyn by sa mal buď spracúvať a privádzať priamo do plynárenskej siete, alebo by sa mal používať aj na dodávku tepla vo forme miestnych zariadení kombinovanej výroby elektriny a tepla. Menšie zariadenia na skladovanie plynu by mohli pomôcť pri výrobe elektrickej energie, keď nie je dostatok vetra alebo slnka. Treba investovať do modernizácie existujúcich systémov. Aj keď sa v oznámení spomínajú príslušné stimuly, podrobnosti chýbajú a treba ich urýchlene doplniť.
3.6

EHSV berie na vedomie, že európska legislatívna iniciatíva v oblasti zdaňovania digitálneho hospodárstva by mohla veľmi prospieť vnútornému trhu, čo nepochybne povedie k efektívnejšiemu rámcu v porovnaní so samostatnými iniciatívami jednotlivých štátov. Zavedenie nekoordinovaných a oddelených pravidiel členskými štátmi podľa rôznych zásad a kritérií zdaňovania by viedlo k zvýšenej fragmentácii v celej EÚ, čo by vytvorilo daňovú neistotu a oslabilo konkurencieschopnosť. EHSV podporuje mechanizmus riešenia sporov zameraný na to, aby sa členským štátom umožnilo riešiť spory, ku ktorým môže dôjsť.
4.12.

EHSV na základe medzinárodného vývoja navrhuje, aby sa v nariadení o centrálnych depozitároch cenných papierov vyžadovalo, aby centrálne depozitáre, ich emitenti a ich účastníci vytvorili životaschopný, stály mechanizmus na výmenu a spoločné využívanie údajov dôležitých na uplatňovanie spoločných európskych sankcií. Nemala by nastať situácia, v ktorej by sa opatrenie vynechalo len preto, že rôzni účastníci nie sú schopní dospieť k záveru, ktorý by inak mal byť jednoduchý alebo aspoň dosiahnuteľný (t. j. ak by sa posudzoval spoločne). Otázka, či by sa nariadenie o centrálnych depozitároch cenných papierov malo považovať za vhodný právny nástroj, je legitímna. Výbor sa však zasadzuje za silnejšie právne predpisy týkajúce sa dohľadu pre uplatňovanie sankcií.